Raymond Linden

De **Raymond Linden**, gebuer de 5. Oktober 1946 an der Stad Lëtzebuerg, a gestuerwen den 8. Abrëll 2010 zu Pärel, war e lëtzebuergesche Geschichtsprofesser an Historiker.

## Formatioun a Karriär
No senger Première, 'section gréco-latine', am Stater Kolléisch (1967), huet de Raymond Linden ë.&nbsp;a. Geschicht studéiert fir am Secondaire Enseignant ze ginn. Am Kader vu sengem Stage pédagogique huet hien eng Aarbecht geschriwwen iwwer d'Archeo-Topographie vun néng Gemengen an de Kantonen Iechternach a Gréiwemaacher (1974).

Vun 1972 bis 2009 huet de Raymond Linden Geschicht a Latäin am Lycée Michel-Rodange enseignéiert. Hie war bestuet a Papp vun dräi Kanner. 2010 ass hien onerwaart zu Pärel, wou hie gewunnt huet, gestuerwen.

De Raymond Linden huet sech besonnesch fir gallo-réimesch, mëttelalterlech an industriell Archeologie a Geschicht intresséiert. Hie war d'dreiwend Kraaft vun der 1992 gegrënnter Associatioun Frënn vun der Lee am Grenzgebitt ëm Maartel-Pärel, ë.&nbsp;a. als laangjärege President vun der Vereenegung.

Hien huet als Spezialberoder beim Film bloë Steen gehollef, an deem hien och selwer optrëtt.

## Publikatiounen (Auswiel)
* *Spuren aus der Römerzeit in der Gegend um Bondorf: Zeugnisse und ihre Aussagen* ; in: *100e anniversaire (1895-1995) Fanfare Bigonville*; 1995; Ss. 139-152 (ill.).
* *Der römische Gutshof in Weiswampach "Beelebur"* ; in: *Wämper Chronik. Fanfare Weiswampach* ; Wäiswampech, 1988; Ss. 106-121 (ill.).
* *Betrachtungen über die Römerstrasse von Holtz* ; in: *Cinquantenaire des Sapeurs-Pompiers de Holtz* ; Lëtzebuerg, 1983; Ss. 69-84 (ill., Kaarten a Bibliogr.).
* *Eine römische Befestigungsanlage auf Hersberg "Kaasselt"* ; in: *Hémecht*, Jg. 29 (1977), Heft 4, Ss. 575-590 (ill.).
* *Habitats romains du Grand-Duché* ; in: *Bulletin des Antiquités luxembourgeoises*, Bd. 6, Nr. 3/4; Lëtzebuerg, 1975; Ss. 231-253 (Pläng).
* *Das Priorat der Benediktiner in Useldingen* ; in: *Hémecht*, Jg. 32 (1980), Heft 2, S. 138.
* *Juddekoll - Die Schiefergrube Cahen von Perlé: Bausteine zu einer Geschichte der Schiefergruben* ; in: *100e anniversaire Société de Musique St-Lambert / Corps des Sapeurs-Pompiers Perlé (1898-1998)* ; Pärel, 1998; Ss. 193-205 (ill., Kaart).
* *Lee, Schiefer, Ardoise, Koll: Betrachtungen über den Schiefer und die Anfänge der Schiefergewinnung*; in: *75e anniversaire des Sapeurs-Pompiers de Wolwelange et Journée cantonale (1921-1996)* ; Wolwen, 1996; Ss. 141-151 (ill.).
* *Die Schiefergruben von Obermartelingen: eine Sehenswürdigkeit Westeuropas* ; in: *Lëtzeburger Sonndesblad*, Jg. 128 (1995), Nr. 30; Ss. 10-11 (ill.).

## Literatur

* *Ardoisières de Martelange - Un musée intégré au projet de parc naturel de la Haute-Sûre?* ; in: *Le Républicain lorrain*, Ausgab vum 27. Januar 1997; S. 2.
* *Il était une fois l'ardoise - La production ardoisière au Luxembourg présentée par Raymond Linden* ; in: *Luxemburger Wort*, Ausgab vum 8. Abrëll 2000; S. 6.
* *Inwertsetzung der Schiefergruben von Ober-Martelingen - Schiefer-Freilichtmuseum Martelingen über den Berg* ; in: *Luxemburger Wort*, Ausgab vum 19. Mäerz 2005; S. 7.
* *"Frënn vun der Lee": 15 Jahre voller Einsatz - Förderverein setzt sich für ein lebendiges Schiefermuseum ein* ; in: *Luxemburger Wort*, Ausgab vum 30. Mäerz 2007.